Lee Chean Chung

Lee Chean Chung () ialah seorang ahli politik Malaysia. Beliau kini merupakan ahli Dewan Rakyat Malaysia bagi kawasan Parlimen Petaling Jaya yang dimenangi pada Pilihan Raya Umum Malaysia 2022.Beliau sebelum ini pernah berkhidmat sebagai Ahli Dewan Undangan Negeri Pahang untuk Semambu sejak Mei 2013 hingga Oktober 2022. Beliau ialah seorang ahli Parti Keadilan Rakyat (PKR), parti komponen gabungan Pakatan Harapan (PH). Pada peringkat parti, beliau sekarang berkhidmat sebagai Pengarah Komunikasi KEADILAN sejak tahun 2022. Sebelum itu, beliau pernah menjawat beberapa jawatan di dalam KEADILAN, termasuklah Bendahari Agung KEADILAN (2018 - 2022), Ketua Penerangan Angkatan Muda KEADILAN (2014 - 2018), dan Naib Ketua AMK PJ Utara (2008 - 2012). Malah, beliau turut berkhidmat sebagai Pegawai Penyelidik Pejabat Ketua Pembangkang (2008-2011).

Selain pengalaman politik di dalam KEADILAN, beliau pernah dilantik sebagai Lembaga Pengarah Lembaga Pelabuhan Kuantan pada 2019.

Pendidikan dan kerjaya
Chean Chung dilahirkan dan dibesarkan di Kuantan, Pahang, Malaysia. Menelusuri kelulusan akademik, beliau memperoleh Ijazah Sarjana Muda Kepujian dari Universiti Multimedia dalam bidang Kejuruteraan Elektronik, dan menyambung pengajian Ijazah (Sains) Pengangkutan & Logistik di Universiti Sains dan Teknologi Malaysia (MUST)  dan Ijazah Pentadbiran Awam di Lee Kuan Yew School of Public Policy, di National University of Singapore. Beliau juga  merupakan Dong Fang Scholar, di Peking University, China. Beliau juga pernah menuntut pelajaran di Sekolah Menengah Kebangsaan Air Putih, Kuantan.

Chean Chung pernah bekerja di firma swasta Amerika dan Hong Kong sebelum menceburi bidang politik. Pasca 308, Chean Chung bertugas sebagai Pegawai Penyelidik di sebuah institusi yang bernama Kajian Politik untuk Perubahan (KPRU). Kini, Chean Chung memegang jawatan Pemangku Ketua bagi Cabang Indera Mahkota Parti Keadilan Rakyat (KEADILAN) .Beliau juga merupakan AJK Majlis Pimpinan Negeri Pahang.

Lynas
Chean Chung aktif dalam gerakan persekitaran dan hentikan kilang nadir bumi Lynas Advanced Material Plant (LAMP) di Gebeng. Beliau pernah memegang jawatan Ketua Perhubungan Awam (PR) bagi Gabungan Hentikan Lynas (SLC) di samping membantu dalam  Himpunan Hijau 2.0 sebagai Ketua Publisiti.

Bagi Chean Chung, setiap ahli masyarakat harus diberi peluang perubahan demi masa depan yang lebih baik. Beliau percaya dan yakin bahawa segala usaha kita akan membawa Kuantan ke satu era yang jauh lebih maju dan berdaya daripada apa yang sedia ada.  Maka, kita perlu berfikiran positif dan berusaha secara progresif untuk mencapai impian tersebut.

Menang PRU13
Dalam Pilihan Raya ke-15 yang berlangsung pada 19 November 2022, Chean Chung telah bertanding di kawasan parlimen Petaling Jaya dan menentang beberapa calon parti politik (Perikatan Nasional, Pejuang, Barisan Nasional, Bebas, PRM). Beliau memenangi kerusi itu dengan memperoleh 50,575 majoriti dan dipilih sebagai Ahli Parlimen Petaling Jaya, Selangor.

Dalam Pilihan raya Ke-13, Chean Chung mendapat 14753 undi dengan 3,200 majoriti dan dipilih sebagai Ahli Dewan Undangan Negeri (ADUN) Semambu, Pahang. Beliau mengalahkan Mohd Shukri Mohd Ramli (Bebas) yang mendapat 8852 undi.Sementara Datuk Pang Tsu Ming (BN) mendapat 11553 undi. Penyandangnya ialah Datuk Pang Tsu Ming dari BN.

Digantung dari DUN
Beliau digantung dari menghadiri persidangan DUN Pahang untuk dua sesi kerana menggelar belanjawan surplus Pahang sebagai "palsu" pada November tahun 2013.Yang Dipertua DUN Pahang, Datuk Ishak Mohamad membuat keputusan itu setelah beliau enggan menarik balik dakwaan itu. 
.Oleh itu beliau tidak dijemput menghadiri Sambutan Hari Merdeka ke-57 peringkat negeri Pahang.

Pada 20 Nov 2013, menjawab soalan Lee Chean Chung ; Menteri Besar Pahang, Datuk Seri Adnan Yaakob mendakwa 2,600 penjenayah berat telah dibebaskan akibat pemansuhan Akta Keselamatan Dalam Negeri (ISA) dan Ordinan Darurat (EO) sebagaimana tuntutan parti pembangkang. Ketua Penolong Pengarah (Penguatkuasaan) Jabatan Agama Islam Pahang, Ahmad Raffli Abdul Malik maut ditembak di hadapan rumahnya di Indera Mahkota 2 masih dalam siasatan polis. Usaha pihak polis sepatutnya dihargai , bukan ditohmah.

Rujukan

Anggota Parti Keadilan Rakyat
Ahli politik Malaysia berketurunan Cina
Ahli Dewan Undangan Negeri Pahang ke-14
Ahli Dewan Rakyat, Parlimen Malaysia ke-15